wickkiey/tamil-wikipedia-chunked huggingface dataset:
# செண்டை

## செண்டை மேளம்

செண்டை மேளம் 300 ஆண்டுகள் பழமை வாய்ந்தது. செண்டை மேளத்தில் செண்டை, இலைத்தாளம், குழல் மற்றும் கொம்பு உட்பட நான்கு வாத்தியங்கள் உள்ளன. செண்டை மேளத்தில் உள்ள மேள வகைகள்:  
1. பஞ்சாரி மேளம்
1. பாண்டி மேளம்
1. சம்ப மேளம்
1. செம்பட மேளம்
1. அடந்த மேளம்
1. அஞ்சடத மேளம்
1. த்ருவ மேளம்  
மேல்கண்டவற்றில் முதல் ஆறு மேளங்கள் "செம்பட" மேளத்தினுள்ளில் வருகின்றன. இவைகளை தவிர கேரளத்தில் 3 மேளங்கள் மேலுமுள்ளன : கல்பம், ஏகதசம் மற்றும் நவம்.  
பஞ்சாரி மேளம், பாண்டி மேளம் மற்றும் தாயம்பகையில் பயன்படுத்தப்படும் செண்டையின் வட்டம் மெல்லியதாக இருக்க வேண்டும். சிங்காரி மேளம் செண்டையின் வட்டம் திடமாகவும் குறைந்த விலை கொண்டது. சிங்காரி மேளம் மேளக்கலைகளில் சேர்க்கப்படுவதில்லை.  
செண்டையும், இலைத்தாளமும் தனியாக அரங்கேற்றியால் அதற்கு பெயர் **தாயம்பகை**.
# செண்டை

## பயிலும் முறை

செண்டை தோளில் துணியால் தூக்கி தான் கொட்டுவார்கள். ஒன்றோ இரண்டோ கோல்கள் கொண்டு அடிப்பார்கள். சில நேரம் அரிசி மாவில் முக்கி உலர்ந்த கைவிரல்களாலும் கொட்டுவார்கள். செண்டையின் இடந்தலை அசுரவாத்தியமாகவும், வலந்தலை தேவவாத்தியமாகவும் கருதப்படுகிறது. ஆகையால், வலந்தலை மட்டுமே கோயில்களில் ஒலிக்கப்படும். கோல் பதிமுகம் அல்லது புளியமரத்தின் தடியாலானது.  
பயிற்சி ஆரம்பிக்கும் பொழுது முதலில் பிள்ளையாரை வணங்கும்படி **கணபதி கை** கொட்டப்படுகிறது. முடிவிலும் இது கொட்டப்படும்.  
கணபதி கையில் 37 கொட்டுகள் உள்ளன.  
Gi...... Kam...  
Na.Ka. Tha.Ra. Kaam...  
Dhi.Ri. Ki.Da. Tha.Ka. Tha.Ra. Kaam...  
Na.Ka. Tha.Ra. Kaam...  
Dhi.Kka. Nna.. Nna.. Kaam...  
Du...... Du......  
Dhi.Ri. Ki.Da. Tha.Ka. Tha.Ra. Kaam  
Gi மற்றும் K சத்தங்களில் துவங்குபவை மட்டும் இடது கையால் கொட்டப்படும். கணபதி கைக்கு பிறகு ஆசிரியர் தரும் பயிற்சிக்கு பெயர் **சாதகம்**(സാധകം). சாதகம் மூன்று கொட்டி ஆரம்பிக்கப்படும். அது த கி ட ஸாதகம் (ത കി ട സാധകം).
# செண்டை

## காலம்

இவ்வாத்தியத்தை கொட்டும்பொழுது கொட்டும் வேகத்தை கணக்கில் எடுப்பது **காலம்** என்று கூறப்படுகிறது.
# கோட்டயம் மாவட்டம்

**கோட்டயம் மாவட்டம்** (*Kottayam district*) கேரள மாநிலத்தின் பதினான்கு மாவட்டங்களுள் ஒன்று. கோட்டயம் நகரம் இதன் தலைநகரம். 1991-ஆம் ஆண்டுக் கணக்கெடுப்பின் படி, இம்மாவட்டமே இந்தியாவின் முழு எழுத்தறிவு பெற்ற முதல் மாவட்டம். இந்தியாவில் புகையிலையைத் தடை செய்த முதல் மாவட்டமும் கோட்டயமே.  
மேற்குத் தொடர்ச்சி மலைகள், வேம்பநாட்டு ஏரி, குட்டநாடு ஆகியன இதன் எல்லைகளாக அமைந்துள்ளன.  
கோட்டயம் என்ற சொல் கோட்டை, அகம் என்ற சொற்களில் இருந்து தோன்றியது. அழகிய தென்னந்தோப்புகள், நீர்நிலைகளைக் கொண்டிருப்பதால், சுற்றுலாத் தலமாகவும் விளங்குகிறது.
# கோட்டயம் மாவட்டம்

## வைணவத் திருத்தலங்கள்

108 வைணவத் திருத்தலங்களில் ஒரு வைணவத் திருத்தலம் கோட்டயம் மாவட்டத்தில் உள்ளது. அது:  
- திருக்கடித்தானம்
# கோட்டயம் மாவட்டம்

## ஆட்சிப் பிரிவுகள்

இது கீழ்க்கண்ட சட்டமன்றத் தொகுதிகளைக் கொண்டுள்ளது.
- பாலை சட்டமன்றத் தொகுதி
- கடுத்துருத்தி சட்டமன்றத் தொகுதி
- வைக்கம் சட்டமன்றத் தொகுதி
- ஏற்றுமானூர் சட்டமன்றத் தொகுதி
- கோட்டயம் சட்டமன்றத் தொகுதி
- புதுப்பள்ளி சட்டமன்றத் தொகுதி
- சங்கனாசேரி சட்டமன்றத் தொகுதி
- காஞ்ஞிரப்பள்ளி சட்டமன்றத் தொகுதி
- பூஞ்ஞார் சட்டமன்றத் தொகுதி  
:மக்களவைத் தொகுதிகள்:
- கோட்டயம் மக்களவைத் தொகுதி (பகுதி)
- மாவேலிக்கரை மக்களவைத் தொகுதி (பகுதி)
- பத்தனம்திட்டா மக்களவைத் தொகுதி (பகுதி)
# கோட்டயம் மாவட்டம்

## குறிப்பிடத்தக்கோர்

- கே. ஆர். நாராயணன் - முன்னாள் இந்தியக் குடியரசுத் தலைவர்
- உம்மன் சாண்டி - கேரள முதல்வர்
- மம்மூட்டி - மலையாளத் திரைப்பட நடிகர்
- அருந்ததி ராய் - பிரபல எழுத்தாளர்
- வைக்கம் முகம்மது பஷீர் - மலையாள எழுத்தாளர்
# கோட்டயம் மாவட்டம்

## மேலும் பார்க்க

- சங்கனாசேரி
- வாழப்பள்ளி கோவில்
# மெர்சென் பகாத்தனி

கணிதத்தில் **மெர்சென் எண்** (Mersenne number), **மெர்சென் பகாத்தனி** என இரண்டு கருத்துகள் உள்ளன. மெர்சென் எண் என்பது இரண்டின் அடுக்கு எண் கழித்தல் ஒன்று (இரண்டடுக்குக்கு ஒன்று குறை) என்னும் வடிவில் எழுதத்தக்க ஒரு நேர்ம முழு எண்.:  
:<math> M_n=2^n-1.\,</math>  
மேற்கண்டவாறு எழுதத்தக்க மெர்சென் எண் பகா எண்ணாக (பகாத்தனியாக) *இருந்தால்* அதனை **மெர்சென் பகாத்தனி** என்று வரையறை செய்வர். எடுத்துக்காட்டாக <math> M_3=2^3-1=7 </math> என்பது <math> M_3 </math> என்று அழைக்கப்படும், 7 என்னும் மதிப்பு கொண்ட, பகாத்தனி (பகா எண்). ஆனால் <math> M_4=2^4-1=15 </math> என்பது <math> M_4 </math> என்று அழைக்கப்படும், 15 என்னும் மதிப்பு கொண்ட, *மெர்சென் எண்*, ஆனால் *பகா எண் அல்ல*. ஏனெனில் 15 என்பதை 3x5 என எழுதலாம். அது ஒரு வகுபடும் எண். சற்று மாறுதலான சில வரையறைகளில், மெர்சென் எண் என்பது இரண்டின் அடுக்குப்படியாக உள்ள *n* என்பது ஒரு பகாத்தனியாக (பகா எண்ணாக) இருக்கவேண்டும் என்பர்.
# மெர்சென் பகாத்தனி

## மெர்சென் பகாத்தனி எண்கள் எத்தனை உள்ளன?

மெர்சென் பகாத்தனி அல்லது மெர்சென் பகா எண் என்பது மெர்சென் எண்ணாக உள்ள பகாத்தனி. இதுகாறும் (2008) மொத்தம் 46 மெர்சென் பகாத்தனிகள்தாம் கண்டுபிடிக்கப்பட்டுள்ளன. இன்று அறியப்பட்டுள்ள பகா எண்களிலேயே மிகப்பெரிய பகா எண் ஒரு, மெர்சென் பகா எண்ணாகும்: (2<sup>43,112,609</sup> − 1). அண்மைக் காலத்தில் அறியப்பட்ட எல்லா மிகப்பெரிய பகாத்தனிகளும் மெர்சென் பகாத்தனிகளாக உள்ளன.முன்னர் கண்டுபிடித்த மெர்சென் பகாத்தனிகள் போலவே இதுவும் இணையவழி மெர்சென் பெருந்தேடல் (Great Internet Mersenne Prime Search) (GIMPS), “கிம்ப்”, என்னும் திட்டத்தினூடாக கூட்டுழைப்பில் கண்டுபிடித்ததாகும். இந்த பகாத்தனியே முதன்முறையாக 10 மில்லியன் இலக்கங்களையும் தாண்டிய நீளமான பகா எண்.  
சோதனை
# மெர்சென் பகாத்தனி

## வரலாறு

இன்று நாம் மெர்சென் பகாத்தனி என்றழைக்கும் எண்கள் பற்றி, செவ்விய எண் எண்ணுடன் தொடர்பு படுத்தி யூக்ளிடு எழுதியுள்ளார். மெர்சென் என்னும் எண்ணின் பெயர் 17 ஆவது நூற்றாண்டைச் சேர்ந்த மாரின் மெர்சென் என்னும் பிரான்சிய ஆய்வாளரின் பெயரை ஒட்டி சூட்டப்பட்டது. இவர் மெர்சென் பகாத்தனிகளின் பட்டியலை அடுக்குப்படி 257 வரை குறித்து வைத்திருந்தார், ஆனால் அப்பட்டியலில் உள்ள *M*<sub>67</sub> மற்றும் *M*<sub>257</sub> ஆகிய இரண்டும் பகு எண்கள் (பகா எண்கள் அல்ல); மேலும் கீழ்க்காணும் மெர்சென் பகா எண்களை குறிக்கத் தவறி விட்டார்: *M*<sub>61</sub>, *M*<sub>89</sub>, *M*<sub>107</sub>.மெர்சென் அவருடைய பட்டியலில் உள்ள எண்களை எவ்வாறு தேர்வு செய்தார் என்னும் விளக்கம் இல்லை, ஆனால் கூர்மையான மெய்த்தேர்வு இரண்டு நூற்றாண்டுகளுக்கும் பின் நிகழ்ந்தது.
# மெர்சென் பகாத்தனி

## தெரிந்த மெர்சென் பகாத்தனிகளின் பட்டியல்

2023 நிலவரப்படி அறியப்பட்ட 51 மெர்சென் பகாத்தனிகள் 2<sup>*p*</sup> − 1 இலுள்ள *p* இன் மதிப்புகள்:
:2, 3, 5, 7, 13, 17, 19, 31, 61, 89, 107, 127, 521, 607, 1279, 2203, 2281, 3217, 4253, 4423, 9689, 9941, 11213, 19937, 21701, 23209, 44497, 86243, 110503, 132049, 216091, 756839, 859433, 1257787, 1398269, 2976221, 3021377, 6972593, 13466917, 20996011, 24036583, 25964951, 30402457, 32582657, 37156667, 42643801, 43112609, 57885161, 74207281, 77232917, 82589933.
# மெர்சென் பகாத்தனி

## மெர்சென் எண்களைக் காரணிப்படுத்தல்

மெர்சென் எண்கள், தனிவகை எண் சல்லடை (SNFS) தீர்படித்திட்டத்தை, மெய்த்தேர்வு செய்ய சிறந்தவை. பெரும்பாலும் மிகப்பெரிய எண்கள் காரணிகளாக பிரித்தெடுக்கப்பட்ட பொழுது அவை மெர்சென் எண்களாக இருந்தன. ஜூன் 2019 வரை , என்னும் எண்ணே வெற்றிப்பதிவு-பெற்ற பெரிய எண்.  
கீழுள்ள அட்டவணை முதல் 20 மெர்சென் எண்களின் காரணியாக்கத்தைத் தருகிறது .  
| 11 | 2047 | 23 × 89 |  |
| --- | --- | --- | --- |
| 23 | 8388607 | 47 × 178,481 |  |
| 29 | 536870911 | 233 × 1,103 × 2,089 |  |
| 37 | 137438953471 | 223 × 616,318,177 |  |
| 41 | 2199023255551 | 13,367 × 164,511,353 |  |
| 43 | 8796093022207 | 431 × 9,719 × 2,099,863 |  |
| 47 | 140737488355327 | 2,351 × 4,513 × 13,264,529 |  |
| 53 | 9007199254740991 | 6,361 × 69,431 × 20,394,401 |  |
| 59 | 576460752303423487 | 179,951 × 3,203,431,780,337 (13 இலக்கங்கள்) |  |
| 67 | 147573952589676412927 | 193,707,721 × 761,838,257,287 (12 இலக்கங்கள்) |  |
| 71 | 2361183241434822606847 | 228,479 × 48,544,121 × 212,885,833 |  |
| 73 | 9444732965739290427391 | 439 × 2,298,041 × 9,361,973,132,609 (13 இலக்கங்கள்) |  |
| 79 | 604462909807314587353087 | 2,687 × 202,029,703 × 1,113,491,139,767 (13 இலக்கங்கள்) |  |
| 83 | 967140655691...033397649407 | 167 × 57,912,614,113,275,649,087,721 (23 இலக்கங்கள்) |  |
| 97 | 158456325028...187087900671 | 11,447 × 13,842,607,235,828,485,645,766,393 (26 இலக்கங்கள்) |  |
| 101 | 253530120045...993406410751 | 7,432,339,208,719 (13 இலக்கங்கள்) × 341,117,531,003,194,129 (18 இலக்கங்கள்) |  |
| 103 | 101412048018...973625643007 | 2,550,183,799 × 3,976,656,429,941,438,590,393 (22 இலக்கங்கள்) |  |
| 109 | 649037107316...312041152511 | 745,988,807 × 870,035,986,098,720,987,332,873 (24 இலக்கங்கள்) |  |
| 113 | 103845937170...992658440191 | 3,391 × 23,279 × 65,993 × 1,868,569 × 1,066,818,132,868,207 (16 இலக்கங்கள்) |  |
| 131 | 272225893536...454145691647 | 263 × 10,350,794,431,055,162,386,718,619,237,468,234,569 (38 இலக்கங்கள்) | } |  
முதல் 500 மெர்சென் எண்களுக்கான காரணிகளின் எண்ணிக்கையை இல் காணலாம்.
# மெர்சென் பகாத்தனி

## செவ்விய எண்கள்

செவ்விய எண்களுக்கும் மெர்சென் பகாத்தனிகளுக்கும் இடையே உள்ள தொடர்பு பலருக்கும் ஆர்வமூட்டுவட்து. கி.மு 4 வது நூற்றாண்டில், யூக்ளிடு நிறுவியது: *M*<sub>*n*</sub> மெர்சென் பகாத்தனி என்றால்  
: 2<sup>*n*−1</sup>×(2<sup>*n*</sup>−1) = *M*<sub>*n*</sub>(*M*<sub>*n*</sub>+1)/2
என்பது இரட்டைப்படை செவ்விய எண். எல்லா இரட்டைப்படை செவ்விய எண்களும் இவ்வடிவம் கொண்டவை என்று 18 ஆவது நூற்றாண்டில், லியோனார்டு ஆய்லர் நிறுவினார். இதுபோல் ஒற்றைப்படையான செவ்விய எண்கள் உள்ளனவா என்று தெரியவில்லை.
# மெர்சென் பகாத்தனி

## பொதுமைப்பாடு

இரும எண் முறையில், 2<sup>*n*</sup> − 1 என்பது 1 ஐ *n* முறை பக்கவாட்டில் அடுக்கினால் பெறலாம். எடுத்துக்காட்டாக, 2<sup>5</sup> − 1 = 11111<sub>2</sub> இரும எண் முறை வடிவ ஈடு (representation). எனவே மெர்சென் பகாத்தனிகள் இரும எண் முறையில் ஒற்றடுக்குப் பகாத்தனி (repunit prime).
# மெர்சென் பகாத்தனி

## பயன்பாடு

இன்றைய மின்வழி கருத்து, செய்திகள், வணிக தொடர்பாடல்களுக்கு மிகப் பெரிய பகா எண்கள் மிகவும் தேவைப்படும் ஒன்று. இவை கமுக்க (இரகசிய) அல்லது மறைவாக பொது ஊடங்கங்கள் வழியே செய்திகளை செலுத்தி வாங்கும் துறைகளில் மிகவும் பயன்படுகின்றது. இத்துறையைக் கமுக்கவியல் அல்லது *கமுக்கமுறையியல்* (கிரிப்டோகிராவி Cryptography) என்பர். இந்த கமுக்கவியல் கருத்துகளின் துணையுடன்தான் அன்றாடம் மக்கள் பயன்படுத்தும் தானியங்கி பணம்வழங்கி முதல், நாளொன்றுக்குப் பல பில்லியன்
டாலர் கணக்கில் பண உறவாட்டம் நடைபெறும் பங்குச் சந்தைகள் கொடுக்கல்-வாங்கல்கள் முதலியன் நடைபெறுகின்றன.
# குட்டநாடு

**குட்டநாடு** கேரள மாநிலத்தின் ஒரு பகுதி. இப்பகுதியில் ஆண்டு முழுவதும் வேளாண்மைத் தொழில் நடைபெறுவதால், இதை கேரளாவின் அரிசிக்கிண்ணம் என்ற சிறப்புப் பெயரைக் கொண்டுள்ளது. இது இந்தியாவிலேயே கடல்மட்டத்திலிருந்து குறைவான உயரம் கொண்ட பகுதி. சுமார் 500 சதுர கிலோமீட்டர் பரப்புப்பளவு நிலம் கடல்மட்டத்திற்குக் கீழே உள்ளது. இதன் உயரம் 0.6 மீட்டரில் இருந்து 2.2 மீட்டர் வரை கடல் மட்டத்திற்குக் கீழ் உள்ளது. பெரும்பாலான பகுதிகளில் ஆண்டு முழுவதும் நீர் இருக்கும். கடல்மட்டத்திற்குக் கீழ் இருந்தும் உழவு செய்யப்படும் உலகின் மிகச்சில பகுதிகளிலும் குட்டநாடும் ஒன்று.  
குட்டநாட்டுப் பகுதி ஆழப்புழா, பத்தனம்திட்டா, கோட்டயம் மாவட்டங்களை உள்ளடக்கியது. கீழ்க்குட்டநாட்டுப் பகுதியான ஆழப்புழையில் மட்டும் 18 இலட்சம் மக்கள் வாழ்கின்றனர். பம்பை ஆறு, மீனச்சிலாறு, அச்சன்கோவில் ஆறு, மணிமாலா ஆறு ஆகிய நான்கு பெரிய ஆறுகள் குட்டநாட்டில் பாய்கின்றன. நெல், வாழை ஆகியன இங்கு முதன்மையாக பயிரிடப்படுகின்றன. திரைப்பட இயக்குனரான வினயன் இங்கு பிறந்தவர். இந்த குட்டநாடு பகுதியைதான் புகழ்பெற்ற எழுத்தாளர் தகழி சிவசங்கரப் பிள்ளை தன் கதைகளுக்கான களமாக கொண்டு எழுதினார். இவருக்கு ஞானபீட விருது கிடைத்தபோது, தனது ஏற்புரையில் தனது பாதத்தில் பதிந்துள்ள குட்டநாட்டின் வயல் வெளி சகதிதான் இந்த எழுத்துக்குக் காரணம் என்று குறிப்பிட்டார்.
# கௌதம் மேனன்

**கௌதம் வாசுதேவ் மேனன்** (*Gautham Vasudev Menon*, பிறப்பு: 25 பெப்ரவரி 1973) என்பவர் ஒரு தமிழ்த் திரைப்பட இயக்குநர், கதாசிரியர், தயாரிப்பாளர் மற்றும் நடிகர் ஆவார். தனது தமிழ்ப் படங்களின் மறு ஆக்கங்களாக தெலுங்கு மற்றும் இந்திப் படங்களையும் இயக்கியுள்ளார். இவரது பெரும்பாலான திரைப்படங்கள் விமர்சன ரீதியாக பாராட்டைப் பெற்றுள்ளன. முக்கியமாக காதல் திரைப்படங்களான *மின்னலே* (2001), *வாரணம் ஆயிரம்* (2008), *விண்ணைத்தாண்டி வருவாயா* (2010), மற்றும் த்ரில்லர்களான *காக்க காக்க* (2003), *வேட்டையாடு விளையாடு* (2006), மற்றும் *என்னை அறிந்தால்* (2015). இதில் *வாரணம் ஆயிரம்* திரைப்படமானது சிறந்த தமிழ்த் திரைப்படத்துக்கான தேசிய விருதைப் பெற்றது. கௌதம் தனது ஃபோட்டான் கதாசு திரைப்படத் தயாரிப்பு நிறுவனம் மூலம் திரைப்படங்களைத் தயாரித்து வருகிறார். இவரது தயாரிப்பான *தங்க மீன்கள்* (2013) திரைப்படம் சிறந்த தமிழ்த் திரைப்படத்துக்கான தேசிய விருதைப் பெற்றுள்ளது.
# கௌதம் மேனன்

## ஆரம்ப வாழ்க்கை மற்றும் கல்வி

கௌதம் மேனன் கேரள மாநிலம் பாலக்காடு மாவட்டம் ஒற்றப்பாலத்தில் 25 பெப்ரவரி 1973 ஆம் ஆண்டு ஒரு மலையாளி தந்தைக்கும் ஒரு தமிழ்த் தாய்க்கும் மகனாகப் பிறந்தார். இவரது தந்தை 2007 ஆம் ஆண்டு இறந்தார். கேரளாவில் பிறந்தாலும் இவர் சென்னை அண்ணா நகரில் வளர்ந்தார். இவர் பள்ளிப் படிப்பை எம். சி. சி. மேல்நிலைப் பள்ளியில் முடித்தார். பிறகு புதுக்கோட்டை மாவட்டம் களமாவூரில் உள்ள மூகாம்பிகை பொறியியல் கல்லூரியில் இயந்திரப் பொறியியல் பாடத்தில் இளநிலைப் பட்டம் பெற்றார்.
# கௌதம் மேனன்

## திரைவாழ்க்கை

### ஆரம்ப காலம், 2001

கௌதம் பல்கலைக் கழகத்தில் படித்த சமயத்தில் தன்னுடன் படித்த சக மாணவர்களை அடிப்படையாகக் கொண்டு *மின்னலே*, *வாரணம் ஆயிரம்*, *விண்ணைத்தாண்டி வருவாயா*, *நீ தானே என் பொன்வசந்தம்* மற்றும் *எனை நோக்கி பாயும் தோட்டா* ஆகிய திரைப்படங்களின் முதன்மைக் கதாபாத்திரங்களை எழுதினார். அந்நேரத்தில் *டெட் பொயட்ஸ் சொசைட்டி* (1989) மற்றும் *நாயகன்* (1987) ஆகிய திரைப்படங்களால் ஈர்க்கப்பட்டார். ஒரு இயக்குநராகும் தன் விருப்பத்தைத் தன் பெற்றோரிடம் தெரியப்படுத்தினார். இயக்குநர் ராஜிவ் மேனனிடம் பயிற்சி பெற இவரது தாய் அறிவுறுத்தினார். *மின்சார கனவு* (1997) திரைப்படத்தில் ஒரு உதவி இயக்குநராகப் பணியாற்றினார். அத்திரைப்படத்தில் ஒரு சிறப்புத் தோற்றத்திலும் நடித்தார்.  
கௌதம் 2000ஆம் ஆண்டு *ஓ லாலா* என்ற காதல் திரைப்படத்தை ஆரம்பித்தார். பிறகு இத்திரைப்படத்தின் தயாரிப்பாளர்கள் மாறினர். தலைப்பானது *மின்னலே* என்று மாறியது. அப்பொழுது ஆரம்ப நடிகராக இருந்த மாதவன் இத்திரைப்படத்தில் கதாநாயகனாக நடிக்க ஒப்பந்தம் செய்யப்பட்டார். திரைப்படம் உருவான விதம் பற்றி கௌதம் மேனன் கூறும் போது எடிட்டர் சுரேஷ் அர்ஸ் தவிர மற்ற திரைப்பட குழுவினர் அனைவரும் புதுமுகங்களாக இருந்ததால் கடினமாக இருந்ததாகக் குறிப்பிட்டுள்ளார். மாதவன் இத்திரைப்படத்தின் கதையை தனது வழிகாட்டி மணிரத்னத்திடம் கூறுமாறு கௌதமிடம் கூற, இது கௌதமுக்கு மேலும் அழுத்தத்தைக் கொடுத்தது. *அலைபாயுதே* திரைப்படத்தின் வெற்றிக்குப் பிறகு இத்திரைப்படத்தில் நடிக்கும் முடிவானது தனது திரைவாழ்க்கையில் நேர்மறையான முடிவாக இருக்குமா என தெரிந்துகொள்ள மாதவன் இவ்வாறு செய்தார். ஆரம்பத்தில் தயக்கமாக இருந்தபோதும் கௌதம் மணிரத்னத்திடம் கதையைக் கூறினார். மணிரத்னம் இக்கதையால் பெரிதாக ஈர்க்கப்படவில்லை. ஆனால் இதற்காக மாதவன் "வருத்தப்பட்டதாக" தான் நினைப்பதாக கௌதம் கூறியுள்ளார். பிறகு திரைப்படத்தைத் தொடர மாதவன் ஒப்புக் கொண்டார்.  
மின்னலே திரைப்படத்தின் வெற்றி காரணமாக அத்திரைப்படத்தை இந்தியில் மறு ஆக்கம் செய்ய இந்தித் திரைப்படத் தயாரிப்பாளர் வாசு பக்னானி கௌதமை ஒப்பந்தம் செய்தார். *ரெஹ்னா ஹே தேரே தில் மேயின்* (2001) என்று பெயரிடப்பட்ட அத்திரைப்படத்தில் மாதவனுடன் தியா மிர்சா மற்றும் சைஃப் அலி கான் ஆகியோர் இணைந்து நடித்தனர். முதலில் தயங்கிய கௌதம் "அரை மணி" நேரத்திற்குப் பிறகு இயக்க ஒப்புக் கொண்டார். ஆனால் மின்னலே திரைப்படத்தின் தொழில்நுட்பக் கலைஞர்களை மீண்டும் ஒப்பந்தம் செய்யும் கௌதமின் முடிவுக்குத் தயாரிப்பாளர் ஒப்புக் கொள்ளவில்லை. இத்திரைப்படத்தின் தோல்வி கௌதமுக்கு ஏமாற்றத்தைக் கொடுத்தது. தயாரிப்பாளரின் தலையீடு காரணமாக இந்தித் திரைப்படமானது மின்னலே திரைப்படத்தின் எளிமைத் தன்மையைப் பெற்றிருக்கவில்லை என கௌதம் கூறியதாகக் கூறப்பட்டது. படம் வெளியாகி பல ஆண்டுகளுக்கு பிறகு, தொலைக்காட்சிகளில் வெளியிடப்பட்டதன் காரணமாக இப்படம் பிரபலமடைந்தது. இளம் வயது இந்தி பேசும் பார்வையாளர்கள் மத்தியில் தனக்கெனத் தனி இரசிகர் பட்டாளத்தை இத்திரைப்படம் பெற்றுள்ளது. 2011 ஆம் ஆண்டு *ரெஹ்னா ஹே தேரே தில் மேயின்* திரைப்படத்தை தன் மகன் ஜாக்கி பக்னானியைக் கதாநாயகனாகக் கொண்டு மீண்டும் மறு ஆக்கம் செய்ய வாசு பக்னானி கௌதமைத் தொடர்பு கொண்டார். ஆனால் கௌதமுக்கு அதில் ஆர்வமில்லை. 2001 ஆம் ஆண்டின் பிற்பகுதியில் தற்காலிகமாக *இரு விழி உனது* என்ற கதையை கௌதம் எழுதி வருவதாக கூறப்பட்டது. எனினும் ஒரு தயாரிப்பாக அது உருவாகவில்லை.
# கௌதம் மேனன்

## தனிப்பட்ட வாழ்க்கை

பிரீத்தி மேனன் என்பவரை கௌதம் மணந்து கொண்டார். இவர்களுக்கு 3 மகன்கள் உள்ளனர். ஆடை வடிவமைப்பாளர் உத்தரா மேனன் இவரது தங்கை ஆவார். *என்னை அறிந்தால்* (2015) திரைப்படத்திற்கு பிறகு கௌதமின் படங்களில் பணியாற்றியுள்ளார்.
# கௌதம் மேனன்

## இயக்கிய திரைப்படங்கள்

| ஆண்டு | பெயர் | மொழி | சிறப்புத் தோற்றம் | குறிப்புகள் |
| --- | --- | --- | --- | --- |
| 2001 | *மின்னலே* | தமிழ் | கதைத் தலைவிக்குப் பூக்கள் கொண்டு தருகிறார் | முதல் திரைப்படம் |
| *ரெஹனா ஹே தேரே தில் மேன்* | இந்தி | கணினி ஆசிரியராக | *மின்னலே* திரைப்படத்தின் இந்திப் பதிப்பு |  |
| 2003 | *காக்க காக்க* | தமிழ் | குற்றவாளிகளைச் சுட்டுக் கொல்லும் காவலராக |  |
| 2004 | *கர்ஷனா* | தெலுங்கு | *காக்க காக்க* திரைப்படத்தின் தெலுங்கு பதிப்பு |  |
| 2006 | *வேட்டையாடு விளையாடு* | தமிழ் | *மஞ்சள் வெயில்* பாடலில் ஆட்டக்காரர்களில் ஒருவராக |  |
| 2007 | *பச்சைக்கிளி முத்துச்சரம்* | தமிழ் | "காதல் கொஞ்சம்" பாடலில் பேருந்தில் |  |
| 2008 | *வாரணம் ஆயிரம்* | தமிழ் | இதழாளரை ஒளித்து வைத்திருக்கும் இடத்தைச் சுட்டும் முகமூடி அணிந்தவர் |  |
| 2010 | *விண்ணைத்தாண்டி வருவாயா* | தமிழ் |  |  |
| *யே மாய சேசாவே* | தெலுங்கு | *விண்ணைத்தாண்டி வருவாயா* திரைப்படத்தின் தெலுங்கு பதிப்பு |  |  |
| 2011 | *நடுநிசி நாய்கள்* | தமிழ் |  |  |
| 2012 | *ஏக் தீவானா தா* | இந்தி | *விண்ணைத்தாண்டி வருவாயா* திரைப்படத்தின் இந்திப் பதிப்பு |  |
| *நீ தானே என் பொன்வசந்தம்* | தமிழ் |  |  |  |
| *ஏதோ வெளிப்போயிந்தி மனசு* | தெலுங்கு | *நீ தானே என் பொன்வசந்தம்* திரைப்படத்தின் தெலுங்கு பதிப்பு |  |  |
| 2015 | *என்னை அறிந்தால்* | தமிழ் | காவல் துறை அதிகாரியாக |  |
| 2016 | அச்சம் என்பது மடைமையடா | தமிழ் |  |  |
| சாஹசம் ஸ்வாகச சகிபோ | தெலுங்கு | *அச்சம் என்பது மடைமையடா* திரைப்படத்தின் தெலுங்கு பதிப்பு |  |  |
| 2019 | எனை நோக்கி பாயும் தோட்டா | தமிழ் |  |  |
| 2020 | புத்தம் புது காலை | தமிழ் | *அவரும் நானும் * பகுதி |  |
| 2021 | குட்டி ஸ்டோரி | தமிழ் | *எதிர்பாரா முத்தம்* பகுதி |  |
| 2022 | வெந்து தணிந்தது காடு | தமிழ் |  |  |
| 2022 | ஜோஸ்வா இமை போல் காக்க | தமிழ் | வெளிவரவிருக்கும் திரைப்படம் |  |
| 2023 | துருவ நட்சத்திரம் | தமிழ் | வெளிவரவிருக்கும் திரைப்படம் |  |
# கௌதம் மேனன்

## தயாரித்த திரைப்படங்கள்

| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 2011 | நடுநிசி நாய்கள் | தமிழ் |  |
| 2011 | வெப்பம் | தமிழ் |  |
| 2012 | ஏக் தீவானா தா | ஹிந்தி |  |
| 2012 | நீ தானே என் பொன்வசந்தம் | தமிழ் |  |
| 2013 | தங்க மீன்கள் | தமிழ் |  |
| 2013 | தமிழ்செல்வனும் தனியார் அஞ்சலும் | தமிழ் |  |
| 2013 | கொரியர் பாய் கல்யாண் | தெலுங்கு | } |
# வார்ப்புரு:Unsolved

<div >
<div></div>
<div>Unsolved problems in }: *}*</div>
</div><includeonly></includeonly><noinclude>  
<br clear=all>  
<br clear=all>
# வார்ப்புரு:Unsolved

## Unsolved problems in science template

This is the "unsolved problems in science" template. It can be added to articles relating to such problems. This template floats to the and should normally be added to the top of a paragraph mentioning the problem. Pages that use this template will automatically be added to an appropriate category page, unless the template has a third parameter (see below).  
To use this template add this code to an article:
:<code></code>  
Where "**F**" is any field in the sciences: and "**X**" is a concise "explanation" with or without links.  
For instance like this:  
:<code></code>  
If you are including this template in an article which mentions in passing an unsolved problem that is dealt with more completely in another article, you should include a third parameter (use any nonblank descriptive text such as "don't categorize" or "passing mention", be sure not to include a pipe character "|") so that the article where this appears is not included in the "unsolved problems in F" category. For instance, the cryptography article mentions one-way functions but cryptography itself is not properly described as an "unsolved problem", so it would use this template like this:  
:<code></code>
</noinclude>
# துகிலுரி நடனம்

**துகிலுரி நடனம்** (*Striptease*) அல்லது **ஆடையவிழ்ப்பு நடனம்** ஒரு கவர்ச்சி நடனம். இதை ஒரு ஆணோ பெண்ணோ பாலுணர்வை தூண்டும் வண்ணம் தமது துகிலை உரிந்து நடனம் ஆடுவர். இந்த ஆட்டத்தில் நிர்வாண நிலையை விட துகிலுரிதலே முதன்மை பெறுகிறது. பொதுவாக நிர்வாணம் ஆனவுடன் ஆட்டம் முடிந்துவிடும்.  
தற்கால துகிலுரிநடனம் 1890 களில் பிரான்சில் தொடங்கியது. இன்று மேலைநாடுகள் பலவற்றில், மும்பாய் போன்ற பெரும் நகரங்களிலும் துகிலுரி கிளப்புக்கள் உண்டு. சில இடங்களில் துகிலுரி நடனம் சட்டத்துக்கு புறம்பானது.
# மருந்தகம்

**மருந்தகம்** (Pharmacy) என்பது மருந்துகளின் பாதுகாப்பான, பயனுள்ள மற்றும் மலிவு விலையில் பயன்படுத்துவதை உறுதி செய்வதை நோக்கமாகக் கொண்டு, மருந்துகளைக் கண்டறிந்து, உற்பத்தி செய்தல், தயாரித்தல், விநியோகித்தல், மறுஆய்வு செய்தல் மற்றும் கண்காணித்தல் ஆகியவற்றின் அறிவியல் நடைமுறையாகும். மருத்துவ அறிவியல் மற்றும் இயற்கை அறிவியலுடன் சுகாதார அறிவியலை இணைப்பதால் இது ஒரு பல்வகை அறிவியல் ஆகும். பெரும்பாலான மருந்துகள் இப்போது மருந்துத் தொழிற்சாலைகளால் தயாரிக்கப்படுவதால், தொழில்முறை நடைமுறையில் மருத்துவ ரீதியாக அதிக கவனம் செலுத்துகிறது. அமைப்பின் அடிப்படையில், மருந்தக நடைமுறை சமூகம் அல்லது நிறுவன மருந்தகம் என இவை வகைப்படுத்தப்படுகிறது. நிறுவன மருந்தகங்களின் சமூகத்தில் நேரடி நோயாளி பராமரிப்பு வழங்குவது ஆகிய நடைமுறைகளை மேற்கொள்வது மருந்தகமாகக் கருதப்படுகிறது.
# தமிழீழத் தேசியக்கொடி

**தமிழீழத் தேசியக்கொடி** இலங்கையின் வடக்கு, கிழக்கு இணைந்த தமிழர் தாயகப் பிரதேசமான தமிழீழத்தின் தேசியக் கொடியாக, தமிழீழ விடுதலைக்கான போராட்டத்தின் போது விடுதலைப்புலிகள் இயக்கத்தின் கொடியிலுள்ள எழுத்துக்கள் நீக்கப்பெற்ற கொடி, விடுதலைப் புலிகளின் தலைவர் வே. பிரபாகரனால் 1990ம் ஆண்டு அறிவிக்கப்பட்டது. அத்துடன் புலிகளின் நிழல் ஆட்சி நடந்த பகுதிகளில் அனைத்து நிகழ்வுகளின் போதும் ஏற்றும் வழக்கு உருவாகியது. அதனைத் தொடர்ந்து உலகெங்கும் புலம் பெயர்ந்து வாழும் ஈழத் தமிழர்கள் தாம் வாழும் நாடுகளில், இக்கொடியை ஏற்றும் வழக்கம் தொடர்ந்தது. தற்போது தமிழீழ விடுதலைப் புலிகள் அழிக்கப்பட்டுவிட்டனர் என்று கருதும் நிலையிலும், புலம் பெயர் நாடுகளில் வாழும் ஈழத் தமிழர்களால் தேசியக்கொடியாக தமிழீழக் கொடியை தம் இனத்தின் தேசிய கொடியாக உயர்த்தி வருகின்றனர். ஈழத் தமிழருக்கு ஆதரவான நிகழ்வுகளின் போது இந்தியாவிலும் இக்கொடி உயர்த்தப்பட்டு வருகின்றது. உலகின் ஏனைய நாடுகளின் மத்தியிலும் தமிழீழத் தேசியக் கொடி பலவேறு நிகழ்வுகளின் உயர்த்தப்பட்டு தமது தேசியத்தின் தனித்துவத்தை நிலை நிறுத்தும் முயற்சிகள் தொடர்ந்த வண்ணம் உள்ளன. இலங்கையின் தேசிய கொடி உயர்த்தப்படும் அதே களத்தில் தமிழீழத் தேசியக் கொடியையும் உயர்த்திய நிகழ்வுகளும் உள்ளன.
# தமிழீழத் தேசியக்கொடி

## வரலாறு

விடுதலைப் புலிகளின் கொடி 1977ம் ஆண்டு தொடக்கம் தமிழீழ விடுதலைப்புலிகள் இயக்கத்தின் கொடியாக இருந்து வருகிறது. தமிழீழ விடுதலைப் போரில் மரணமடைந்தவர்களை நினைவுகூர்ந்த இரண்டாவது மாவீரர் நாளில் (நவம்பர் 27, 1990) முதல் தடவையாக பிரபாகரனது பாசறையில் ஏற்றி வைக்கப்பெற்றது.
# தமிழீழத் தேசியக்கொடி

## நிறங்களும் குறிக்கோளும்

இக்கொடியில் மஞ்சள், சிவப்பு, கறுப்பு, வெள்ளை ஆகிய நான்கு நிறங்கள் உள்ளன.  
- தனிப்பாங்கான தேசிய இனமான தமிழீழத் தேசிய இனம் தனது சொந்த மண்ணில் தன்னாட்சி அமைத்துக்கொள்ள விளைவது அதனது அடிப்படை அரசியல் உரிமையும் மனித உரிமையுமாகும். தமிழீழ மக்கள் நடத்துகின்ற தேசிய விடுதலைப் போராட்டம் அறத்தின்பாற்பட்டது, நியாயமானது என்பதையும் தமிழீழத்தேசம் எப்பொழுதும் அறத்தின் பக்கம் நிற்குமென்பதையும் மஞ்சள் நிறம் குறித்து நிற்கிறது.
- தேசிய விடுதலை பெற்ற தமிழீழத் தனியரசை அமைத்துவிடுவதால் மட்டும் முழுமையான விடுதலையைப் பெற்றுவிட்டதாகக் கொள்ளமுடியாது. தமிழீழக் குமுகாயத்திலுள்ள ஏற்றத்தாழ்வுகள் ஒழிக்கப்படவேண்டும். சாதிய, வகுப்பு முரண்பாடுகள் அகற்றப்படவேண்டும். பெண்ணடிமைத்தனம் நீக்கப்படவேண்டும். இதற்குக் குமுகாய அமைப்பிற் புரட்சிகரமான மாற்றங்களைக் கொண்டுவர வேண்டும். சமன்மையும், சமதருமமும் குமுகாய நீதியும் நிலைநாட்டப்பட வேண்டும். இத்தகைய புரட்சிகரமான குமுகாயமாற்றத்தை வேண்டிநிற்கும் தமிழீழ அரசியல் இலக்கைச் சிவப்பு நிறம் குறியீடு செய்கின்றது.
- விடுதலைப்பாதை கரடுமுரடானது. சாவும் அழிவும் தாங்கொணாத் துன்பங்களும் நிறைந்தது. இவற்றைத் தாங்கிக் கொள்ளவும் விடுதலையடைந்தபின் ஏற்படப் போகும் நெருக்கடிகளையும் அச்சுறுத்தல்களையும் எதிர்கொண்டு தேசத்தைக் கட்டியெழுப்பவும் பாதுகாக்கவும் உருக்குப் போன்ற உறுதியான உள்ளம் வேண்டும். அசையாத நம்பிக்கை வேண்டும். தளராத உறுதி வேண்டும். இவற்றைக் கறுப்பு நிறம் குறித்துக் காட்டுகின்றது.
- விடுதலை அமைப்பும், மக்களும், தலைவர்களும் தூய்மையையும், நேர்மையையும் கடைப்பிடிக்க வேண்டுமென்பதை வெள்ளை நிறம் குறித்து நிற்கிறது.
# தமிழீழத் தேசியக்கொடி

## வகையும் அளவும்

### பொதுக்கொடி 4‘ x 6‘

விடுதலைப்புலிகள் இயக்கப் பாசறைகள், அரசநிறுவனங்கள், பள்ளிகள், கூட்டுறவு அமைப்புகள், சமுதாய அமைப்புகள் போன்ற எல்லாப் பொது இடங்களிலும் இக்கொடி பறக்க விடப்படும். இவ்விடங்களில் நிகழ்ச்சிகள் தொடங்க முன்பும் இத்தேசியக்கொடி ஏற்றிவைக்கப்படும்.
# தமிழீழத் தேசியக்கொடி

## வகையும் அளவும்

### உள்ளிடக்கொடி 3‘ x 5‘

அரசுத்தலைவர், அமைச்சர்கள், படைத்தலைவர்கள் போன்றோரின் பணிமனைகளிலும் மாநாட்டுக்கூடங்களிலும் நிறுத்தியிற் பொருத்தப்பட்ட தேசியக்கொடி வைக்கப்படலாம். பணிமனையின் உள்ளே நுழைவாயிலின் வலப்புறத்தில் வைக்கப்படவேண்டும்.
# தமிழீழத் தேசியக்கொடி

## வகையும் அளவும்

### எழுச்சிக்கொடி 2‘ x 3‘

பொது இடங்கள் அனைத்திலும் எழுச்சியை ஏற்படுத்துவதற்காக இக்கொடி பறக்கவிடப்படும்.
# தமிழீழத் தேசியக்கொடி

## வகையும் அளவும்

### வீட்டுக்கொடி 2‘ x 3‘

தாயகப்பற்றுடைய தமிழீழக் குடியுரிமையாளர் எவரும் தமது வீட்டுக்கு முன்னாலோ வணிக வளாகங்கள், தொழிற்சாலைகள் போன்றவற்றிலோ இக்கொடியைப் பறக்கவிடலாம்.
# தமிழீழத் தேசியக்கொடி

## வகையும் அளவும்

### அணிவகுப்புக்கொடி 2‘ x 3‘

அணிநடை மற்றும் ஊர்வலங்கள் போன்றவற்றில் இக்கொடி பயன்படுத்தப்படும்.
# தமிழீழத் தேசியக்கொடி

## தேசியக் கொடிப் பாடல்

தமிழீழத்தின் தேசிய கீதமாக விளங்கும் "*ஏறுது பார் கொடி!*" என்ற பாடலை புதுவை இரத்தினதுரை எழுத, இசைவாணர் கண்ணனின் இசையில், எஸ். ஜி. சாந்தன், சியாமளா ஆகியோர் பாடியுள்ளனர். தமிழீழத் தேசியக் கொடி ஏற்றப்படும் போது பாடப்படுகிறது. ஆகவே, இப்பாடலானது தமிழீழத் தேசியக் கொடி வணக்கப் பாடலாகத் திகழ்கின்றது.  
<poem>ஏறுதுபார் கொடி ஏறுது பார்
ஏறுதுபார் கொடி ஏறுது பார் – இங்கு
ஏறுதுபார் கொடி ஏறுது பார் – தமிழ்  
ஈழத்தின் வேதனை தீர்த்தகொடி – எட்டுத்
திக்கிலும் மானத்தைச் சேர்த்தகொடி
காலத்தை வென்றுமே நின்றகொடி – புலி
காட்டியபாதையில் சென்ற கொடி
(ஏறுதுபார்)  
செக்க நிறத்திலே வேங்கை நடுவிலே
சீறிடும் கொடியிது – தமிழ்
மக்களைக் காத்த நம்மானமா வீரரை
வாழ்த்திடும் கொடியிது – புலி
வீரத்தின் கொடியிது – மா
வீரனின் கொடியிது (ஏறுதுபார்)  
எத்தனை எத்தனை வேங்கைகள் ரத்தத்தில்
ஏறிய கொடியிது – பெரும்
சத்திய வேள்வியில் செந்தமிழ் மீதினில்
சாற்றிய கொடியிது – தமிழ்
ஈழத்தின் கொடியிது – புலி
ஏந்திய கொடியிது (ஏறுதுபார்)  
சாதிகள் சண்டைகள் சாய்த்து விழுத்திய
சாதனைக் கொடியிது – சங்கு
ஊதி முழங்கிட ஊர்மனை யாவிலும்
உலவிய கொடியிது – சம
தர்மத்தின் கொடியிது – எங்கள்
தாயவள் கொடியிது – (ஏறுதுபார்)  
ஆயிரமாயிரம் பேரென வேங்கைகள்
ஆக்கிய கொடியிது – பிர
பாகரன் என்றிடும் காவிய நாயகன்
போற்றிடும் கொடியிது – தமிழ்த்
தேசத்தின் கொடியிது – எங்கள்
தேசியக் கொடியிது (ஏறுதுபார்)</poem>
# சேரமான் பெருமாள் தொன்மக்கதைகள்

*சேரமான் பெருமாள் என்ற பெயரில் வாழ்ந்த நாயனார் பற்றிக் கழறிற்றறிவார் நாயனார் கட்டுரையைப் பார்க்க.*  
**சேரமான் பெருமாள் தொன்மக் கதைகள்** (*Legend of Cheraman Perumals*) என்பன மர்மமாக மறைந்துபோன கேரளத்தை ஆண்ட சேரமான் பெருமாள் மரபின் கடைசி அரசனைப்பற்றி வழங்கி வரும் கதைகளாகும். இக்கதைகளுக்கான வரலாற்று ஆதாரங்கள் எதுவும் இல்லை.
# சேரமான் பெருமாள் தொன்மக்கதைகள்

## மரபுவழிக் கதை

சேரமான் பெருமாள் யார் என்பதே விவாததுக்குள்ளானதாக உள்ளது. மகோதயபுரத்தை ஆண்ட பிற்காலச் சேர அரசர்களில் முதலாவது அல்லது கடைசி அரசனாக இருக்கக்கூடும் என்ற கருத்து நிலவுகிறது. தமிழ்நாடு மற்றும் கேரளப் பகுதிகளின் வரலாற்றில் பல்வேறு சேரமான் பெருமாள்கள் குறித்த குறிப்புகள் காணப்படுவதால் இச்சேரமான் பெருமாள் உண்மையில் யார் என்பதை அடையாளம் காண்பது கடினமாக உள்ளது. இவன் ஆண்ட காலம் 12 ஆண்டுகள் (சில கதைகளில் 20 ஆண்டுகள்) என நம்பப்படுகிறது. குலசேகராழ்வாரின் சீடர்களாவர்.
# சேரமான் பெருமாள் தொன்மக்கதைகள்

## சேரமான் பெருமாளின் மர்ம மறைவு

தனது ஆட்சியின் இறுதிகாலத்தில் சேரமான் பெருமாள் கடைசியாக எங்கு சென்று மறைந்தான் என்பது குறித்து பல்வேறு கருத்துகள் உள்ளன:
- மெக்கா (தாஜுதீன் சேரமான் பெருமாள் என்ற கதைப்படி)
- கயிலை மலை (சேரமான் பெருமாள் நயினார் என்ற மரபுக்கதைப்படி)
- கபிலவஸ்து, லும்பினி, சாரநாத் போன்ற ஏதேனொமொரு புத்த தலங்கள்
- கேரள புத்தமதத்தினர் தலைமைப் பொறுப்பு வகித்திருந்த நாளந்தா பல்கலைக்கழகம்
- புத்தசமயத்தைத் தழுவியவர்.
# சேரமான் பெருமாள் தொன்மக்கதைகள்

## தாஜுதீன் சேரமான் பெருமாளின் கதை

சேரமான் ஜும்ஆ மசூதியின் கூற்றுப்படி, "ஒருமுறை, சேரமான் பெருமாள் என்ற தமிழ் மாமன்னன் , ஒருவேளை பாசுகர ரவி வர்மா என்று அழைக்கப்படுபவன், அவனது விருப்பமான ராணிகளில் ஒருவருடன் அவர் வாழ்ந்த அரண்மனை தோட்டத்தில் இரவு உலா வந்து கொண்டிருந்தான். இந்த உலாவின் போது தான் சந்திரன் பிளவுபடுவதைக் கண்டார். இருப்பினும், அரண்மனையிலோ அல்லது இந்திய துணைக்கண்டத்தின் பிற பகுதிகளிலோ இந்த குறிப்பிடத்தக்க நிகழ்வை வேறு யாரும் பார்க்கவில்லை. முஸ்லீம்கள் மதீனாவுக்கு குடிபெயர்வதற்கு பல ஆண்டுகளுக்கு முன்பு நிகழ்ந்த முழு நிலவின் பிளவால் அதிர்ச்சியடைந்த சேரமான், சேர சாம்ராஜ்யத்தின் தலைநகருக்கு விரைந்தார். இந்த சந்திர நிகழ்வின் சரியான நேரத்தைத் தீர்மானிக்க சித்தர்கள் எனப்படும் இந்து வானியலாளர்களின் சங்கிலியைக் கலந்தாலோசிக்க அவர் விரும்பினார். இந்துக் கணித முறைப்படி, வானியலாளர்கள் சந்திர கிரகணத்தைக் கணிக்க முடிந்திருக்க வேண்டும். ஆயினும்கூட, இந்த நிகழ்வின் துல்லியமான வானியல் தேதி மற்றும் நேரம் நிச்சயமற்றதாகவே உள்ளது. எனவே, தெரியாத காரணங்களுக்காக பனூ குறைஷி பழங்குடியினத்தைச் சேர்ந்த சில அரபு வணிகர்கள் சேரமானின் அரண்மனைக்குச் சென்றபோது, கிழக்கு வானத்தில் நடந்திருக்க வேண்டிய இந்த சம்பவம் குறித்து விசாரிக்க அவர் வாய்ப்பைப் பெற்றார். இந்து வானியலாளர்கள் இந்த வானியல் நிகழ்வின் சரியான நேரத்தையும் ஒருங்கிணைப்புகளையும் கணக்கிட முடிந்திருக்க வேண்டும். அவர்களின் வேண்டுகோளின் பேரில், மன்னர் அரேபிய நிலவு-கடவுள் ஹுபலின் கோவிலிலும், மக்காவில் உள்ள குரைஷ் சிலைகளின் ஆலயத்திலும் பிரார்த்தனை செய்ய ஒரு யாத்திரையைத் தொடங்கினார். காபாவிற்குச் சென்ற போது, சேரமான் இஸ்லாமிய தீர்க்கதரிசி முஹம்மதுவைச் சந்திக்கும் வாய்ப்பைப் பெற்றார் மற்றும் அல்லாஹ்வின் தூதர் மற்றும் அவரது தோழர்களுக்கு இஞ்சி ஊறுகாயை பரிசாக வழங்கினார். அவர் முஹம்மதுவுடன் அரபு மொழியில் உரையாடினார், இந்த சந்திப்பின் போது முஹம்மதுவின் தோழரான பிலால், சேரமானை இஸ்லாத்திற்கு மாற்ற வழிகாட்டினார். இதன் விளைவாக, முஹம்மது அவருக்கு **தாஜுதீன்**, **தாஜுதீன்** அல்லது **தியா-அஜ்-அத்தான்** என்ற பெயரை வழங்கினார், அதாவது "நம்பிக்கையின் கிரீடம்" என்று பொருள்படும், இதன் மூலம் முதல் இந்திய முஸ்லீம் ஆனார் [1] 9 ஆம் நூற்றாண்டின் அல்-தபரி தனது ஃபிர்தௌசுல் ஹிக்மாவில் மற்றும் ஃபெரிஷ்தா தனது தாரிக் ஃபெரிஷ்தாவில் இதை ஒப்புக்கொள்கிறார்.  
எஸ்.என்.சதாசிவன், *எ சோஷியல் ஹிஸ்டரி ஆஃப் இந்தியா* என்ற புத்தகத்தில், மாலத்தீவின் ராஜா கலிமாஞ்சா தான் இஸ்லாத்திற்கு மாறினார் என்று வாதிடுகிறார். அப்போது கடலோடிகளுக்குத் தெரிந்த மாலி, மலபார் (கேரளா) என்று தவறாகப் புரிந்து கொள்ளப்பட்டிருக்கலாம், இது கொச்சி கெசட்டியரில் தாஜுதீன் கதையை உருவாக்கி இருக்கலாம்.
# சேரமான் ஜும்மா பள்ளிவாசல்

**சேரமான் சும்மா மசூதி** (Cheraman Juma Masjid) இந்திய மாநிலமான கேரளாவில் திருச்சூர் மாவட்டத்தில் உள்ள கொடுங்கல்லூர் என்ற ஊரில் உள்ளது. இது கி.பி 612-ம் ஆண்டு மாலிக் பின் தீனார் என்பவரால் கட்டப்பட்டது. இது இந்தியாவின் முதல் பள்ளிவாசல் மற்றும் உலகின் இரண்டாவது சும்மா பள்ளிவாசல் ஆகும். இதன் பழைய தோற்றம் மற்ற உலக பள்ளிவாசல்கள் போல் அல்லாமல் கிழக்கு நோக்கி அமைந்துள்ளது.
# சேரமான் ஜும்மா பள்ளிவாசல்

## பெயர் காரணமும் வரலாறும்

இவ்வாறு சேரமான் பெருமாள் அவர்களின் உதவியினால் கட்டப்பட்ட இந்தியாவின் முதல் மசூதி, சேரமான் அவர்களை நினைவு கூறும் பொருட்டு சேரமான் சும்மா பள்ளிவாசல் என்றே இன்றும் அழைக்கப்படுகின்றது.
# சேரமான் ஜும்மா பள்ளிவாசல்

## கட்டுமான அமைப்பு

இந்து கட்டிடக்கலையை ஆதாரமாகக் கொண்டு கட்டப்பட்ட இந்த மசூதி, மற்ற உலக மசூதிகளில் இருந்து வேறுபட்டு கிழக்கு நோக்கிக் கட்டப்பட்டு இருந்தது. (ஆனால் தற்போது இந்த மசூதி திருத்தி மேற்கு நோக்கிக் கட்டப்பட்டுள்ளது). இதில் மனரா (கோபுரம்), அறைக்கோள மேற்புறங்கள் (Dome) போன்ற அமைப்புகள் எதுவும் இல்லை. மிகவும் சாதாரணமான கட்டிடமாகவே இது கட்டப்பட்டது. பின்பு இந்த மசூதி பழைய பகுதிகளுக்கு எந்த சேதாரமும் வராத வகையில் புதிய முறையில் மாற்றி கட்டப்பட்டது.
# சேரமான் ஜும்மா பள்ளிவாசல்

## சிறப்புகள்

இன்றும் இந்த மசூதி சேரமான் பெருமாளின் வம்சத்தினராண கொச்சின் அரச குடும்பத்தினருக்கு முதல் மரியாதை கொடுக்கிறது. இங்கு மிகவும் பழமையான ஒரு தாமிர விளக்கு உள்ளது. மேலும் இங்குள்ள ரோசுவுட் சொற்பொழிவு மேடையும் (மிம்பர் படி) கரும்பளிங்குக் கற்களும் மிகவும் பழமையானதாகும். இதில் கரும்பளிங்குக் கற்கள், மெக்காவில் இருந்து எடுத்து வரப்பட்டதாக நம்பப்படுகிறது.
# துட்டன்காமன்

1922ஆம் ஆண்டில் லக்சர் நகரத்தில் உள்ள மன்னர்களின் சமவெளியில் கல்லறை எண் 62-இல் துட்டன்காமன் கல்லறை கண்டிபிடிக்கப்பட்டது.பண்டைய எகிப்தை ஆண்ட துட்டன்காமூன் விண்கல்லால் ஆன கத்தியைப் பயன்படுத்தியதாக ஆய்வாளர்கள் தெரிவித்துள்ளனர்.
துட்டன்காமனின் சிற்பம், லாஸ் ஏஞ்சலீஸ் அருங்காட்சியகம்]]
துட்டன்காமனின் கல்லறைச் சுவர் சித்திரங்கள்]]
# துட்டன்காமன்

## மரணத்தின் காரணம்

துட்டன்காமனின் மம்மியை 2005-ஆம் ஆண்டில் செய்யப்பட்ட ஸ்கேன் பரிசோதனைகளின் மூலம் துட்டன்காமனின் காலில் மிக மோசமான எலும்பு முறிவு ஏற்பட்டிருந்தது தெரிய வந்தது. அக்காயம் தேரோட்டம் அல்லது குதிரையோற்றம் போன்ற நிகழ்வுகளின் போது ஏற்பட்ட விபத்தாயிருக்கலாம் என்று கருதப்பட்டது. 2010 ஆண்டு நிகழ்த்தப்பட்ட பரிசோதனைகளில் துட்டன்காமன் மரணமடையும் போது மிக ஆபத்தான மலேரியாவால் பாதிக்கப்பட்டு இருந்ததும் தெரிய வந்தது.
# துட்டன்காமன்

## துட்டன்காமன் முகமூடி

யின் பின்பக்கத்தில் எகிப்திய மொழியில் பட எழுத்துக்களில் குறிப்புகள் பொறிக்கப்பட்டுள்ளது]]  
பண்டைய எகிப்தியர்களின் இறுதிச் சடங்குகளின் போது துட்டன்காமன் மம்மிக்கு அணிவித்த மரண முகமூடியானது தங்கம் மற்றும் பல வண்ண நிற நவரத்தினக் கற்கள் வேலைப்பாடுகளுடன் கூடியது. துட்டன்காமனின் இந்த மரண முகமூடி 54 செ.மீ உயரம், 39.3 செ மீ அகலம், 49 செ மீ ஆழம் மற்றும் 10.23 கிலோ எடையும் கொண்டது.துட்டன்காமன் மரண முகமூடியின் பின்புறத்திலும் மற்றும் தோள் பகுதியிலும் பத்து செங்குத்து மற்றும் இரண்டு கிடைமட்ட கோடுகளில் எகிப்திய மொழியில் பட எழுத்துக்களில் குறிப்புகள் பொறிக்கப்பட்டுள்ளது.  
பிரித்தானிய தொல்லியல் அறிஞர் ஹோவர்டு கார்ட்டர், தீபை நகரத்தின் மன்னர்களின் சமவெளியில் கல்லறை எண் 62ஐ 1923-பெப்ரவரி 16 இல் அகழாய்வு செய்த போது துட்டன்காமனின் பிணமனைக் கோயில் கண்டிபிடித்தார். 1925-இல் துட்டன்காமனின் சவப்பெட்டி கண்டிபிடித்த போது, துட்டன்காமன் முகமூடியும் கண்டிபிடிக்கப்பட்டது. துட்டன்காமனின் மரண முகமூடி பண்டைய எகிப்தியர்களின் நாகரீகத்திற்கு மிகச்சிறந்த எடுத்துக்காட்டாகும்..
# துட்டன்காமன்

## இதனையும் காண்க

- துட்டன்காமன் முகமூடி
- துட்டன்காமனின் கல்லறை
- பாரோக்களின் பட்டியல்
- பண்டைய எகிப்திய அரசமரபுகள்
- எகிப்தின் பதினெட்டாம் வம்சம்
# சோஃவி ஜெர்மேன் பகாத்தனி

எண்கோட்பாட்டில் *p* என்பது ஒரு பகாத்தனி (பகா எண்) என்றால், அதன் இருமடங்கு கூட்டல் ஒன்று (2*p*&nbsp;+&nbsp;1) என்னும் எண்ணும் பகாத்தனியாக இருந்தால் அந்த *p* என்னும் பகா எண் **சோஃவி ஜெர்மேன் பகாத்தனி** (Sophie Germain prime) என்று அழைக்கப்படும். எடுத்துக்காட்டாக 29 என்னும் எண் ஒரு சோஃவி ஜெர்மேன் பகாத்தனி; ஏன் என்றால், 29 என்னும் எண் ஒரு பகாத்தனியாக இருப்பது மட்டுமல்லாமல் 2 &times; 29 + 1 = 59 என்று கணக்கிடும் பொழுது 59 என்னும் எண்ணும் ஒரு பகா எண்ணாக இருக்கின்றது. ஆகவே 29 என்பது ஒரு சோஃவி ஜெர்மேன் பகாத்தனி. இவ்வகை பகாத்தனிகளுக்கு இப்பெயர் பிரான்சிய பெண்பால் கணிதவியலாளர் மாரி-சோஃவி ஜெர்மேன் (Marie-Sophie Germain) (1776–1831)என்பவரின் பெயரை ஒட்டி சூட்டப்பட்டது.  
ஒரு பகா எண்னை 2*p*+1 என்று எழுத முடிந்தால், அந்த *p* என்பதும் பகா எண்ணாக இருந்தால், 2*p*+1 என்று எழுதத்தக்க எண்ணைப் *பாதுகாப்பான பகாத்தனி* (safe prime) என்பர். இதில் *p* என்பது சோஃவி ஜெர்மேன் பகாத்தனி என்பதால் பாதுகாப்பான பகாத்தனியும் சோஃவி ஜெர்மேன் பகாத்தனியும் நெருங்கிய தொடர்புடையவை. 2*p*+1 என்று எழுதத்தக்க எல்லா எண்களும் பகாத்தனிகள் அல்ல. எ.கா: 2 &times;4 + 1 = 9 என்பது ஒரு பகு எண் (3 &times;3 = 9)  
ஒரு சோஃவி ஜெர்மேன் பகாத்தனி *p* > 3 என்பது 6*k*−1 என்னும் வடிவில் உள்ள எண், மாற்று வழியில் கூறுவதென்றால் *p* ≡ 5 (mod 6) - இது 2*p*+1 என்று எழுதப்பெறும் பாதுகாப்பான பகாத்தனியுடன் ஒத்துள்ளது. இன்னும் வேறு ஒரு வடிவில், பகாத்தனி *p* > 3 என்றால் 6*k*+1 என்பதும் *p* ≡ 1 (mod 6), 3|(2*p*+1) - இப்படியாக சோஃவி ஜெர்மேன் பகாத்தனி புலத்தில் சேராத *p* விலக்கிவிடுகின்றது. இதனை மாடுலோ கணிதத்துறை வழி நிறுவலாம்.  
இந்த சோஃவி ஜெர்மேன் பகாத்தனிகள் எண்ணிக்கையில் முடிவிலியாக இருக்க வேண்டும் என்பது ஒரு நிறுவப்படாத ஊகம். முதல் சில சோஃவி ஜெர்மேன் பகாத்தனிகள் கீழே கொடுக்கப்பட்டுள்ளன:  
:2, 3, 5, 11, 23, 29, 41, 53, 83, 89, 113, 131, 173, 179, 191, 233, … .  
அறிந்தவற்றுள் மிகப்பெரிய சோஃவி ஜெர்மேன் பகாத்தனி: 48047305725 × 2<sup>172403</sup>−1. இதில் 51910 பதின்ம (தசம) இலக்கங்கள் உள்ளன.. இதனை டேவிட் அண்டர்பக்கெ (David Underbakke) ஜனவரி 25, 2007 இல், டுவின்ஜென் (TwinGen ) மற்றும் எல் எல் ஆர் (LLR) என்னும் நிரலிகளைக் கொண்டு நிறுவினார் இதற்கு முன் இருந்த பெரிய எண் பதிவு 137211941292195 &times; 2<sup>171960</sup>−1; இது 51780 பதின்ம இலக்கங்களைக் கொண்டிருந்தது. இதனை யராய் என்பவரும் மற்றவர்களும் மே 3, 2006இல் கண்டுபிடித்தனர் .
# சோஃவி ஜெர்மேன் பகாத்தனி

## தோராயக் கணக்கீடு

*n* என்னும் எண்ணைவிட சிறியனவாக உள்ள எண்களில் எத்தனை எண்கள் சோஃவி ஜெர்மேன் பகாத்தனிகளாக இருக்கும் என்று ஒரு தோராயக் கணக்கீட்டை ஜி. எச். ஹார்டி மற்றும் ஜே. இ. லிட்டில்வுட் (G. H. Hardy and J. E. Littlewood) ஆகியோர் அளித்தனர். அவ் மதிப்ப்பீடு, 2*C*<sub>2</sub>&nbsp;*n*&nbsp;/&nbsp;(ln&nbsp;*n*)<sup>2</sup> என்பதாகும் இதில் *C*<sub>2</sub> என்பது இரட்டைப் பகாத்தனி நிலைஎண், சற்றேறக்குறைய 0.660161. *n* = 10<sup>4</sup> என்றால், இந்த தோராய மதிப்பீடு 156 சோஃவி ஜெர்மேன் பகாத்தனிகள் இருப்பதாகக் கூறுகின்றது, ஆனால் உண்மையில் மொத்தம் 190 சோஃவி ஜெர்மேன் பகாத்தனிகள் உள்ளன. எனவே இதன் பிழையளவு 20%. *n*&nbsp;=&nbsp;10<sup>7</sup> என்று எடுத்துக்கொண்டால். இந்த தோராய மதிப்பீடு 50822 சோஃவி ஜெர்மேன் பகாத்தனிகள் இருக்க வேண்டும் என்று கூறுகின்றது, ஆனால் உண்மையில் 56032 எண்கள் உள்ளன. எனவே பிழை 10%.
# சோஃவி ஜெர்மேன் பகாத்தனி

## 1 முதல் 10,000 வரையிலும் உள்ள இயல் எண்களில் உள்ள 190 சோஃவி ஜெர்மேன் பகாத்தனிகள்

| 173 | 179 | 191 | 233 | 239 | 251 | 281 | 293 | 359 | 419 | 431 | 443 |
| --- | --- | --- | --- | --- | --- | --- | --- | --- | --- | --- | --- |
| 491 | 509 | 593 | 641 | 653 | 659 | 683 | 719 | 743 | 761 | 809 | 911 |
| 953 | 1013 | 1019 | 1031 | 1049 | 1103 | 1223 | 1229 | 1289 | 1409 | 1439 | 1451 |
| 1481 | 1499 | 1511 | 1559 | 1583 | 1601 | 1733 | 1811 | 1889 | 1901 | 1931 | 1973 |
| 2003 | 2039 | 2063 | 2069 | 2129 | 2141 | 2273 | 2339 | 2351 | 2393 | 2399 | 2459 |
| 2543 | 2549 | 2693 | 2699 | 2741 | 2753 | 2819 | 2903 | 2939 | 2963 | 2969 | 3023 |
| 3299 | 3329 | 3359 | 3389 | 3413 | 3449 | 3491 | 3539 | 3593 | 3623 | 3761 | 3779 |
| 3803 | 3821 | 3851 | 3863 | 3911 | 4019 | 4073 | 4211 | 4271 | 4349 | 4373 | 4391 |
| 4409 | 4481 | 4733 | 4793 | 4871 | 4919 | 4943 | 5003 | 5039 | 5051 | 5081 | 5171 |
| 5231 | 5279 | 5303 | 5333 | 5399 | 5441 | 5501 | 5639 | 5711 | 5741 | 5849 | 5903 |
| 6053 | 6101 | 6113 | 6131 | 6173 | 6263 | 6269 | 6323 | 6329 | 6449 | 6491 | 6521 |
| 6551 | 6563 | 6581 | 6761 | 6899 | 6983 | 7043 | 7079 | 7103 | 7121 | 7151 | 7193 |
| 7211 | 7349 | 7433 | 7541 | 7643 | 7649 | 7691 | 7823 | 7841 | 7883 | 7901 | 8069 |
| 8093 | 8111 | 8243 | 8273 | 8513 | 8663 | 8693 | 8741 | 8951 | 8969 | 9029 | 9059 |
| 9221 | 9293 | 9371 | 9419 | 9473 | 9479 | 9539 | 9629 | 9689 | 9791 | } |  |
# சோஃவி ஜெர்மேன் பகாத்தனி

## பயன்பாடுகள்

சோஃவி ஹெர்மேன் பகாத்தனிகள், ஒன்றுக்கொன்று தொடர்பில்லாமல் வரும் எண் வரிசைத்தொடர்கள் வகைகளில் சிலவற்றை உருவாக்கப் பயன்படுகின்றது. போலி அல்லது அரைகுரை சீருறா எண்தொடர் ஆக்கிகளில் இது பயன்படுகின்றது. *q* என்னும் ஓர் பாதுகாப்பான பகாத்தனி, *p* என்னும் ஒரு சோஃவி ஜெர்மேன் பகாத்தனியால் உருவாகி இருந்து, *p* என்பது 3, 9, அல்லது 11 (mod 20) ஆகியவற்றுடன் முற்றீடு மீதகமாக இருந்தால், 1/*q* என்னும் பதின்ம வகுத்தல் *q*−1 இலக்கங்களை அரைகுறையான சீருறா வரிசையில் தரும். இதற்கு ஏற்ற பகாத்தனிகள் (q): 7, 23, 47, 59, 167, 179, .. முதலியன ஆகும். (தொடர்புடைய *p* = 3, 11, 23, 29, 83, 89, etc.). இதன் விளைவு q−1 இலக்கங்கள் நீளமுடைய (முன் நிற்கும் சுழிகள் உட்பட) வரிசையாகும். எடுத்துக்காட்டாக *q* = 23 என்பது கீழ்க்காணும் அரைகுறையான சீருறா எண் வரிசையைத் தருகின்றது: 0, 4, 3, 4, 7, 8, 2, 6, 0, 8, 6, 9, 5, 6, 5, 2, 1, 7, 3, 9, 1, 3. இந்த எண்கள் மறைமுகமாகவோ, கமுக்கமாகவோ, செய்திகளை அனுப்பத் தேவையான அளவு போதிய *மறைவரைவுத் தன்மை* அல்லது *ஒளிவுத்தமை* (cryptographic properties) கொண்டதல்ல.
# இடுக்கி அணை

**இடுக்கி அணை** கேரள மாநிலத்தில் பாயும் பெரியாற்றின் குறுக்கே கட்டப்பட்ட அணையாகும். கேரள மாநிலத்தில் இடுக்கி மாவட்டத்தில் அமைந்துள்ள இந்த அணை 839 அடி உயரமுடைய குறவன் மலை, 925 அடி உயரமுள்ள குறத்தி மலை எனும் இரு மலைகளை இணைத்து வளைவு வடிவில் கட்டப்பட்ட அணையாகும். ஆசியாவிலிருக்கும் உயரமான வளைவு அணைகளுள் (*arch dam*) இது இரண்டாவது மிகப்பெரிய அணையாகும். இந்த அணையின் கட்டுமானப் பணியானது 1969ஆம் ஆண்டு தொடங்கப்பட்டு 1973ஆம் ஆண்டு பயன்பாட்டுக்கு வந்தது. இதன் உயரம் 167.68 மீட்டர்கள். இந்த அணை 36 ஆயிரம் ஏக்கர் பரப்பளவில் 72 டிஎம்சி தண்ணீரைத் தேக்கி வைக்கும் வசதியுடையது. இந்த அணையில் தேக்கப்படும் நீர் பாசனத்துக்குப் பயன்படுத்தப்படுவதில்லை. மின் உற்பத்திக்குப்பிறகு நீரானது அரபிக்கடலில் கலக்கிறது.
# இடுக்கி அணை

## சுற்றுலா வசதி

இந்த அணையைச் சுற்றிப் பார்க்கப் பொதுமக்கள் அனுமதிக்கப்படுவதில்லை. ஓணம், புத்தாண்டு தினம் என்று ஆண்டுக்கு இரு நாட்கள் மட்டும் அணையைச் சுற்றிப் பார்க்க அனுமதிக்கப்படுகிறது.இந்த நாட்களில் அணையைப் பார்ப்பதற்குப் பெரியவர்களுக்கு ரூ. 10, சிறியவர்களுக்கு ரூ 5 நுழைவுக் கட்டணமாகப் பெற்றுக் கொள்கின்றனர். இங்கு ஐந்து நபர்கள் அமர்ந்து கொள்ளும் வசதியுடைய விரைவுப் படகுச் சவாரி செய்வதற்கு ரூ. 300 கட்டணமாகப் பெறப்படுகிறது.  
குறத்தி மலையில் சிறிய குகை ஒன்றும் வெட்டப்பட்டுள்ளது. குறவன் மலையிலும் ஒரு குகை வெட்டப்பட்டுள்ளது. ஆனால் இது பயன்பாட்டில் இல்லை. குறவன் மலையின் மறுபுறம் செறுதோணி அணை உள்ளது. இவை இரண்டும் தடுப்பதால் உருவாகும் நீர்த்தேக்கம் இடுக்கி நீர்த்தேக்கம் எனப்படுகிறது.
# இடுக்கி அணை

## மின் உற்பத்தி

கேரள அரசின் மின்சார வாரியத்தின் கட்டுப்பாட்டில் இருக்கும் இந்த அணையிலிருந்து வெளியேறும் நீரைக் கொண்டு இடுக்கியில் உள்ள மூலமட்டம் பகுதியில் உள்ள நீர்மின்நிலையத்தில் 1975-ஆம் ஆண்டு அக்டோபர்த் திங்கள் 4ஆம் நாள் முதல் நீர் மின்சாரம் உற்பத்தி செய்யப்படுகின்றது.. இந்த நீர் மின் உற்பத்தி நிலையம் மூலம் 750 மெகாவாட் மின்சாரம் உற்பத்தி செய்யப்படுகிறது.
# இடுக்கி அணை

## புவியியல்

இடுக்கி மாவட்டத்தில் உள்ள இந்த அணையின் மின்னுற்பத்தி நிலையம் மூலமட்டம் என்னும் இடத்தில் உள்ளது. இது அணையில் இருந்து 43 கிலோமீட்டர் தொலைவில் உள்ளது.
# இடுக்கி மாவட்டம்

**இடுக்கி மாவட்டம்** கேரள மாநிலத்திலுள்ள பதினான்கு மாவட்டங்களுள் இதுவும் ஒன்றாகும். இந்த மாவட்டத்தின் தலைமையகம் பைனாவு நகரத்தில் உள்ளது. இடுக்கி மாவட்டம் கேரளத்தின் மிகப் பெரிய மாவட்டமாக உள்ளது. இது கேரளத்தில் தமிழர்கள் அதிகம் வசிக்கும் மாவட்டமாகும் (ஏறத்தாழ 20%). தேவிகுளம், பீர்மேடு, உடும்பஞ்சோலா வட்டங்களில் தமிழர்கள் அதிகமாக வாழ்கின்றார்கள். மாவட்டத்தின் பெரும்பாலான பகுதி (ஏறத்தாழ 50%) காடுகளும் மலைகளுமே.26 ஜனவரி 1972 இல், கோட்டயம் மாவட்டத்தில் இருந்துமுன்னாள் ஹைரேஞ்ச் வட்டத்தின் உடும்பஞ்சோலா,தேவிகுளம்தாலுகாக்களையும்எர்ணாகுளம் மாவட்டத்தில் இருந்து தொடுபுழா தாலுக்கையும் பிரித்து இந்த மாவட்டம் உருவாக்கப்பட்டது. முன்னர் கோட்டயம் நகரம் மாவட்ட தலைமையிடமாக இருந்தது, ஆனால் ஜூன் 1976 இல் பைனாவு மற்றும் செருதோனி அருகே குயிலிமலைக்கு மாற்றப்பட்டது. மலையாளம் மற்றும் ஆங்கிலம் ஆகியவை மாவட்டத்தின் இரண்டு உத்தியோகபூர்வ நிர்வாக மொழிகள். இடுக்கி மாவட்டத்தில் மலையாளத்திற்கு அடுத்தபடியாக தமிழ்அதிகமாக பேசப்படும் மொழியாகும்.  
கேரளாவின் மின்சாரத் தேவையில் சுமார் 66% இடுக்கி மாவட்டத்தில் உள்ள பல்வேறு நீர்மின் திட்டங்களிலிருந்து வருகிறது. மாவட்டம் முழுவதும் ஏராளமான பணப்பயிர்கள் மற்றும் மசாலாப் பொருட்கள் பயிரிடப்படுகின்றன, இதுகேரளாவின் மசாலாத் தோட்டம்
என்று அழைக்கப்படுகிறது. மாவட்டத்தில் ஒரு குறிப்பிடத்தக்க பகுதி பாதுகாக்கப்பட்ட காடுகள் மற்றும் வனவிலங்கு சரணாலயங்களாக பாதுகாக்கப்படுகிறது. கேரள மாநிலத்தின் மிகப்பெரிய நதிபெரியாறுஇடுக்கியில் உற்பத்தியாகி அரபிக்கடலில் கலக்கிறது. இடுக்கி மாவட்டத்தில் இருந்து பிறக்கும் மற்றொரு முக்கியமான நதிபம்பா ஆறு.இடுக்கி மாவட்டம் கேரளாவின் மத்திய பகுதியில் அமைந்துள்ளது.  மாவட்டத்தில் உள்ள மற்ற முக்கிய நகரங்கள் தொடுபுழா, கட்டப்பனா, அடிமாலி, நெடுங்கண்டம் மற்றும் செருதோணி. இடுக்கி மாவட்டம் கேரளாவின் பரப்பளவில் மாநிலத்தின் 11 சதவீதத்தை கொண்டுள்ளது. இடுக்கி மாவட்டத்தில் 50 சதவீதத்திற்கும் அதிகமான பகுதிகள் பாதுகாக்கப்பட்ட வனப்பகுதிகளாகும். இரயில் பாதை இல்லாத கேரளாவில் உள்ள இரண்டு மாவட்டங்களில் இதுவும் ஒன்று (மற்றொன்று வயநாடு). முடியாட்சியின் போது இடுக்கி வேணாடு மற்றும் திருவீதாங்கூர் பேரரசின் கீழ் இருந்தது. மாவட்டத்தின் தாலுகாக்கள் தேவிகுளம், தொடுபுழா, உடும்பஞ்சோலா, பீர்மேடு மற்றும் இடுக்கி. தொடுபுழா மற்றும் கட்டப்பனா மாவட்டத்தின் நகராட்சிகள் ஆகும். 8 பிளாக் பஞ்சாயத்துகள் மற்றும் 51 கிராம பஞ்சாயத்துகள் உள்ளன. இது தவிர, கேரளாவின் முதல் பழங்குடியினர் பஞ்சாயத்து இடமலக்குடி 1 நவம்பர் 2010 முதல் அமலுக்கு வந்தது. மூணாறு ஊராட்சியின் 13வது வார்டை பிரித்து இடமலக்குடி உருவாக்கப்பட்டது. தேவிகுளம், அடிமாலி, நெடுங்கண்டம், இளம்தேசம், தொடுபுழா, இடுக்கி, கட்டப்பனா மற்றும் அழுதா ஆகிய தொகுதி பஞ்சாயத்துகள் உள்ளன.
# இடுக்கி மாவட்டம்

## சுற்றுலா

இடுக்கி அணை, தேக்கடி, மூணாறு முதலியன இடுக்கி மாவட்டத்தில் உள்ள குறிப்பிடத்தகுந்த சுற்றுலாப் பகுதிகள். இம்மாவட்டத்தில் சின்னாறு புரவலர்க்காடு, இரவிக்குளம் புரவலர்க்காடு முதலிய பாதுகாக்கப்பட்ட இடங்கள் உள்ளன.
# இடுக்கி மாவட்டம்

## குறிப்பிடத்தக்க இடங்கள்

கட்டப்பனை, குமுளி, மூணாறு, பைனாவு, தேக்கடி, பெருமேடு(பீர்மேடு), தேவிகுளம் முதலியன இம்மாவட்டத்தில் உள்ள குறிப்பிடத்தக்க ஊர்களாகும். பெரியாறு பாயும் இடுக்கி மாவட்டத்திலேயே முல்லைப்பெரியாறு அணையும் உள்ளது.
# இடுக்கி மாவட்டம்

## வரலாறு

இடுக்கி மாவட்டத்தின் தொன்மையான வரலாறு தெளிவாக அறியப்படவில்லை. இன்றைய இடுக்கி மாவட்டம் முன்னாளில் சேர நாட்டையும் கொங்கு நாட்டையும் சேர்ந்த பகுதியாக இருந்தது. கி.பி 800-1100 காலப்பகுதியில் தேவிகுளம், உடும்பஞ்சோளா, பீர்மேடு போன்றவை அடங்கிய உயர் மலைத்தொடர் பகுதிகள் வேம்பொளி நாட்டின் பட்குதியாக இருந்தன. 16 ஆவது நூற்றாண்டில் இடுக்கியின் பெரும்பகுதி பூஞ்ஞார் அரசின் ஆட்சிக்கு கீழ் வந்தது.  
இடுக்கியின் அண்மைக்கால வரலாறு, ஐரோப்பிய காப்பி-தேயிலைத் தோட்டப் பயிர்த்தொழில் முதலாளிகளின் செயற்பாடுகளில் இருந்து தொடங்குகின்றது. 1877 இல் பூஞ்ஞார் ராஜா கேரள வர்மா கண்ணன் தேவன் மலைகளில் 590 சதுர கி.மீ (227 சதுர மைல்) இடத்தை சான் டேனியல் மன்ரோ (John Danial Manroe) என்னும் பிரித்தானிய தோட்டத் தொழில் முதலாளிக்கு குத்தகைக்கு விட்டார். அக்காலப் பகுதியில் இவ்விடம் அடர்ந்த காடுகளாக இருந்தது. சான் மன்ரோ வட திரிவிதாங்கூர் நிலத் தோட்டம் பயிர்த்தொழில் குமுகம் ஒன்றை நிறுவினார். இக் குமுகத்தின் உறுப்பினர்கள் உயர்நிலப்பகுதிகளில் பல தோட்டங்கள் நிறுவினர், சாலைகள் அமைத்தனர், போக்கு வரத்து வசதிகள் செய்தனர். இதன் பயனாய் வீடுகள் அமைப்பதும் விளைபொருள்களை எடுத்துச்செல்வதும் எளிதாயிற்று.
# இடுக்கி மாவட்டம்

## ஆட்சிப் பிரிவுகள்

இது ஐந்து வட்டங்களைக் கொண்டுள்ளது.
- தேவிகுளம் வட்டம்
- தொடுபுழை வட்டம்
- உடும்பன்சோலை வட்டம்
- பீர்மேடு வட்டம்
- இட்க்கி வட்டம்
இந்த மாவட்டத்தில் தொடுபுழை மட்டுமே நகராட்சியாகும். இங்கு 8 மண்டல ஊராட்சிகளும், 51 ஊராட்சிகளும் உள்ளன.  
சட்டமன்றம் மற்றும் மக்களவை தொகுதிகள்:
| 88 | தேவிகுளம் சட்டமன்றத் தொகுதி | SC | 13 | இடுக்கி
மக்களவைத்
தொகுதி | எதுவுமில்லை |
| --- | --- | --- | --- | --- | --- |
| 89 | உடும்பன்சோலைசட்டமன்றத் தொகுதி | எதுவுமில்லை |  |  |  |
| 90 | தொடுபுழை சட்டமன்றத் தொகுதி |  |  |  |  |
| 91 | இடுக்கி சட்டமன்றத் தொகுதி |  |  |  |  |
| 92 | பீர்மேடு சட்டமன்றத் தொகுதி | } |  |  |  |
# இடுக்கி மாவட்டம்

## இதனையும் காண்க

- கேரளம்
- கேரளா மாவட்டப் பட்டியல்
- மாவட்டம்(இந்தியா)
# டிம் பேர்னேர்ஸ்-லீ

**சர் திமொத்தி ஜான் *டிம்* பேர்னேர்ஸ்-லீ** (*Sir Timothy John Berners-Lee* - பிறப்பு 8 ஜூன் 1955) உலகளாவிய வலையைக் கண்டுபிடித்த இங்கிலாந்தைச் சேர்ந்த கணினிப் பொறியாளர் ஆவார். 1990 ஆம் ஆண்டு திசம்பரில் ராபர்ட் கைலியூ (Robert Cailliau)உடனும் மற்றுமொரு மாணவருடனும் இணைந்து மீயுரை பரிமாற்ற நெறிமுறை வழங்கிக்கும், பயனர் கணினிக்கும் இடையே வெற்றிகரமான தொடர்பைச் செயற்படுத்தினார். "டெலிகிராப்" பத்திரிகை தெரிவுசெய்த வாழும் 100 அறிவாளிகளின் பட்டியலில் பேர்னேர்ஸ்-லீ, ஆல்பர்ட் ஹாப்மனுடன் சேர்ந்து முதல் இடத்தில் உள்ளார்.  
இவர் இணையவலையின் மேம்பாட்டைக் கண்காணிக்கும் வேர்ல்ட் வைட் வெப் கொன்சோர்ட்டியத்தின் (W3C) இயக்குநரும், உலகளாவிய வலை நிறுவனத்தை நிறுவியவரும் ஆவார். இவர் எம்.ஐ.டி கணினி அறிவியல் மற்றும் செயற்கை அறிவுத்திறன் ஆய்வகத்தில் மூத்த ஆய்வாளராகவும் உள்ளார். மேலும் *வலை அறிவியல் ஆய்வு முனைப்பு* (WSRI) அமைப்பின் இயக்குநராகவும் மாசாச்சூசெட்சு தொழில்நுட்பக் கல்வி நிலையத்தின் கூட்டு அறிவுத்திறன் வாரியத்தின் பரிவுரைக்குழுவில் உறுப்பினராகவும் உள்ளார்.  
2004ஆம் ஆண்டில் இவரது முன்னோடியான பணிகளுக்காக ஐக்கிய இராச்சியத்தின் இரண்டாம் எலிசபெத் *பிரித்தானிய அரசின் சீர்வரிசை*யில் இணைத்து **சர்** பட்டத்தை வழங்கினார். ஏப்ரல் 2009இல் ஐக்கிய அமெரிக்காவின் தேசிய அறிவியல் அகாதமியின் வெளிநாட்டு உறுப்பினராகத் தேர்ந்தெடுக்கப்பட்டார். 2012ஆம் ஆண்டு ஒலிம்பிக் விளையாட்டுக்கள் திறப்புவிழாவின்போது "உலகளாவிய வலையின் கண்டுபிடிப்பாளர்" என்று கவுரவிக்கப்பட்டார்;அவ்விழாவில் லீ நேரடியாக இலண்டன் ஒலிம்பிக் விளையாட்டரங்கத்தில் பங்கேற்றார். என்று அவர் வெளியிட்டது உடனடியாக திரவப் படிகக் காட்சியில் அரங்கத்திலிருந்து 80,000 மக்களும் காணுமாறு செய்யப்பட்டது.